रहानेको शतकमा भारतलाई अग्रता
कप्तान अजिन्के रहानेको शतकको मद्दतले भारतले अस्ट्रेलियाविरुद्धको दोस्रो टेस्टको दोस्रो दिन आइतबार ८२ रनको महत्त्वपूर्ण अग्रता लिन सफल भएको छ ।
मेलबर्न — कप्तान अजिन्के रहानेको शतकको मद्दतले भारतले अस्ट्रेलियाविरुद्धको दोस्रो टेस्टको दोस्रो दिन आइतबार ८२ रनको महत्त्वपूर्ण अग्रता लिन सफल भएको छ ।दिनको खेल समाप्त हुँदा भारतले पाँच विकेटमा २ सय ७७ रन बनाएको छ ।उसका लागि रहाने १ सय ४ र रविन्द्र जडेजा ४० रन बनाएर खेलिरहेका छन् । उनीहरूले छैटौं विकेटका लागि १ सय ४ रनको साझेदारी गरिसकेका छन् । रहानेले शतक बनाउने क्रममा १२ चौका पनि प्रहार गरेका छन् ।यसअघि भारतका लागि प्रारम्भिक ब्याट्सम्यान शुभमन गिलले ४५ र हनुमा बिहारीले २१ रन बनाए । अस्ट्रेलियाले आफ्नो पहिलो इनिङ्समा १ सय ९५ रन बनाएको थियो । चार टेस्टको शृंखलामा अस्ट्रेलिया १–० ले अगाडि छ ।